OBVESTILO KOMISIJE

o seznamu aktivnih snovi z morebitnim majhnim tveganjem, odobrenih za uporabo v fitofarmacevtskih sredstvih

(2018/C 265/02)

1. UVOD

Kot je navedeno v uvodni izjavi 17 Uredbe (ES) št. 1107/2009 Evropskega parlamenta in Sveta (1) (v nadaljnjem besedilu: Uredba), bi bilo treba opredeliti snovi z majhnim tveganjem in olajšati dajanje fitofarmacevtskih sredstev, ki vsebujejo te snovi, v promet. Poleg tega bi bilo treba v skladu s cilji Direktive 2009/128/ES Evropskega parlamenta in Sveta (2) o trajnostni rabi pesticidov spodbujati uporabo fitofarmacevtskih sredstev, ki imajo najmanj negativnih učinkov na zdravje ljudi in živali ter na okolje.

Aktivne snovi, ki izpolnjujejo merila za odobritev iz člena 4 in merila za aktivne snovi z majhnim tveganjem iz člena 22 Uredbe, se odobrijo kot snovi z majhnim tveganjem. Vključene so v del D seznama odobrenih aktivnih snovi v Prilogi k Izvedbeni uredbi Komisije (EU) št. 540/2011 (3). Informacije o snoveh z majhnim tveganjem so na voljo v evropski podatkovni zbirki o pesticidih na naslednji povezavi: http://ec.europa.eu/food/plant/pesticides/eu-pesticides-database/public/?event=activesubstance.selection&language=SL.

Fitofarmacevtska sredstva, ki vsebujejo snovi z majhnim tveganjem, ki izpolnjujejo zahteve iz člena 47 Uredbe, države članice registrirajo kot fitofarmacevtska sredstva z majhnim tveganjem.

Direktiva Sveta 91/414/EGS (4), ki jo je nadomestila Uredba, ni vključevala odobritve aktivnih snovi z majhnim tveganjem. Vendar bi se številne snovi, ki so bile predhodno odobrene v skladu s to direktivo, zlasti tiste snovi, za katere so veljala pravila iz Uredbe Komisije (ES) št. 2229/2004 (5) o četrti fazi programa pregleda, lahko opredelile kot snovi z majhnim tveganjem.

Namen tega obvestila je pomagati državam članicam pri doseganju ciljev Direktive 2009/128/ES in zlasti izvajanju določb členov 12 in 14 navedene direktive ter uporabi splošnih načel integriranega varstva rastlin pred škodljivimi organizmi. Za ta namen obvestilo določa seznam aktivnih snovi, odobrenih v skladu z Direktivo 91/414/EGS, za katere se pričakuje, da izpolnjujejo merila za snovi z majhnim tveganjem iz člena 22 Uredbe.

Ta informativni seznam je pripravljen na podlagi razpoložljivih informacij v dokumentaciji in poročilih o oceni, ki so utemeljili odobritev snovi v skladu z Direktivo 91/414/EGS. Na podlagi teh informacij se je preverilo izpolnjevanje zahtev iz člena 22 in zlasti meril iz točke 5 Priloge II k Uredbi („merila za majhno tveganje“) za aktivne snovi, odobrene v skladu s to direktivo. Preverjanje je izvedla Komisija ob pomoči delovne skupine za snovi in proizvode z majhnim tveganjem.

Seznam ne posega v izid morebitnih prihodnjih ocenjevanj, izvedenih v skladu z določbami Uredbe (ES) št. 1107/2009, za namen obnovitve, spremembe ali pregleda odobritve aktivne snovi. Vključitev na seznam ne pomeni uradne podelitve statusa z majhnim tveganjem za aktivno snov in ne pomeni njene vključitve na seznam aktivnih snovi z majhnim tveganjem v delu D Priloge k Izvedbeni uredbi Komisije (EU) št. 540/2011. Ta vključitev je možna samo po popolni oceni in odločitvi v skladu z Uredbo.

Zato se fitofarmacevtska sredstva, ki vsebujejo snovi s seznama, ne morejo registrirati kot sredstva z majhnim tveganjem in zanje ne veljajo posebne pravne določbe za sredstva z majhnim tveganjem. Vendar lahko države članice uporabijo seznam po lastni presoji za obveščanje uporabnikov in drugih zainteresiranih strani ter učinkovitejše spodbujanje uporabe fitofarmacevtskih sredstev s snovmi z manjšim tveganjem za prispevanje k ciljem Direktive 2009/128/ES.

Namen tega obvestila je pomagati nacionalnim organom pri izvajanju Direktive 2009/128/ES. Sodišče Evropske unije je edino pristojno za uradno razlago prava Unije.

2. SEZNAM AKTIVNIH SNOVI, ZA KATERE SE PRIČAKUJE, DA IZPOLNJUJEJO ZAHTEVE IZ ČLENA 22 UREDBE

2.1 Mikroorganizmi

Ime snovi Skupina pesticidov Adoxophyes orana GV, sev BV-0001 insekticid Ampelomyces quisqualis, sev AQ10 fungicid Bacillus amyloliquefaciens subsp. plantarum D747 fungicid Bacillus firmus I-1582 nematicid Bacillus pumilus QST 2808 fungicid Bacillus subtilis, sev QST 713 baktericid, fungicid Bacillus thuringiensis subsp. aizawai, seva ABTS-1857 in GC-91 insekticid Bacillus thuringiensis subsp. israeliensis (serotip H-14), sev AM65-52 insekticid Bacillus thuringiensis subsp. kurstaki, sevi ABTS 351, PB 54, SA 11, SA12 in EG 2348 insekticid Beauveria bassiana, seva ATCC 74040 in GHA insekticid Candida oleophila, sev O fungicid Cydia pomonella Granulovirus (CpGV) insekticid Gliocladium catenulatum, sev J1446 fungicid Helicoverpa armigera nucleopolyhedrovirus (HearNPV) insekticid Lecanicillium muscarium (prej Verticillium lecanii), sev Ve6 insekticid Metarhizium anisopliae var. anisopliae, sev BIPESCO 5/F52 insekticid Phlebiopsis gigantea (več sevov) fungicid Pythium oligandrum M1 fungicid Spodoptera exigua nuclear polyhedrosis virus insekticid Spodoptera littoralis nucleopolyhedrovirus insekticid Streptomyces K61 (prej S. griseoviridis) fungicid Trichoderma asperellum (prej T. harzianum), sevi ICC012, T25 in TV1 fungicid Trichoderma asperellum (sev T34) fungicid Trichoderma atroviride (prej T. harzianum), seva IMI 206040 in T11 fungicid Trichoderma atroviride, sev I-1237 fungicid Trichoderma gamsii (prej T. viride), sev ICC080 fungicid Trichoderma harzianum, seva T-22 in ITEM 908 fungicid Trichoderma polysporum, sev IMI 206039 fungicid Verticillium albo-atrum (prej Verticillium dahliae), sev WCS850 fungicid Zucchini Yellow Mosaik Virus, šibki sev sprožilec

2.2 Druge snovi

Ime snovi Skupina pesticidov Opomba aluminijev amonijev sulfat repelent amonijev acetat atraktant askorbinska kislina fungicid krvna moka repelent kalcijev karbonat repelent ostanki destilacije maščob repelent maščobne kisline C7 do C20 insekticid, akaricid, herbicid, regulator rasti rastlin To ne vključuje prostih maščobnih kislin z dolžino ogljikove verige, krajšo od C9 (tj. enantična kislina, kaprilna kislina). FEN 560 (seme sabljastega triplata v prahu) insekticid izvleček česna repelent giberelinska kislina regulator rasti rastlin giberelin regulator rasti rastlin heptamaloksiloglukan sprožilec hidrolizirane beljakovine insekticid apnenec repelent maltodekstrin insekticid ostanek ekstrakcije mletega popra repelent rastlinska olja/olje navadne ogrščice insekticid, akaricid kalijev hidrogenkarbonat fungicid proheksadion regulator rasti rastlin kremenov pesek repelent repelenti živalskega ali rastlinskega izvora, ki delujejo na podlagi oddajanja vonja/ribje olje repelent repelenti živalskega ali rastlinskega izvora, ki delujejo na podlagi oddajanja vonja/ovčja maščoba repelent izvleček morskih alg (prej izvleček morskih alg in morske alge) regulator rasti rastlin natrijev aluminijev silikat repelent nerazvejana veriga feromonov iz reda Lepidoptera atraktant Uporablja se z razpršilniki. žveplo fungicid, akaricid, repelent sečnina insekticid

(1) Uredba (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (UL L 304, 24.11.2009, str. 1).

(2) Direktiva 2009/128/ES Evropskega parlamenta in Sveta z dne 21. oktobra 2009 o določitvi okvira za ukrepe Skupnosti za doseganje trajnostne rabe pesticidov (UL L 309, 24.11.2009, str. 71).

(3) Izvedbena uredba Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi (UL L 153, 11.6.2011, str. 1).

(4) Direktiva Sveta 91/414/EGS z dne 15. julija 1991 o dajanju fitofarmacevtskih sredstev v promet (UL L 230, 19.8.1991, str. 1).

(5) Uredba Komisije (ES) št. 2229/2004 z dne 3. decembra 2004 o določitvi nadaljnjih podrobnih pravil za izvajanje četrte faze delovnega programa iz člena 8(2) Direktive Sveta 91/414/EGS (UL L 379, 24.12.2004, str. 13).